# ***Styregruppen for data og arkitektur***

# **Reviewrapport for: Orkestreringskomponenterne til Borger.dk og Virk.dk**

15. november 2019

**Indhold**

[***Styregruppen for data og arkitektur*** 1](#_Toc24117850)

[**Reviewrapport for: Referencearkitektur for digitalt overblik** 1](#_Toc24117851)

[Referencearkitektur for digitalt overblik 2](#_Toc24117852)

[Projektresume 2](#_Toc24117853)

[Anbefalinger 3](#_Toc24117854)

[Anbefalinger til det nuværende projekt 3](#_Toc24117855)

[Tværgående Anbefalinger 5](#_Toc24117856)

# Orkestreringskomponenterne til Borger.dk og Virk.dk

Reviewet af Orkestreringskomponenterne for Borger.dk og Virk.dk er udført 04. november til 15. november 2019 på baggrund af projektets fremsendte materialer:

1. Projektgrundlag v 1,0.docx
2. Mit overblik – orkestreringskomponent – arkitekturreview.pptx
3. Mit Overblik – orkestreringskomponent – arkitekturreview (KL ny – red tlw).pptx
4. Bilag a - Referencearkitektur for digitalt overblik v0.9.7, Version til fællesoffentligt arkitekturreview.docx

Reviewet er udført i overensstemmelse med retningslinjer for arkitekturreviews, godkendt af styregruppen for data og arkitektur maj 2017. Udgangspunktet for reviewet udgøres af hvidbog om fællesoffentlig digital arkitektur. Det er i bilag 1 udarbejdet en kortlægning af hvilke arkitekturregler der har motiveret de givne anbefalinger til projektet, og som med fordel kan læses for at understøtte overensstemmelse med hvidbogens principper. Reviewboardet og deltagere er listet i nedenstående tabel:

|  |  |  |
| --- | --- | --- |
| **Reviewboard:** | Thomas Jensen, Arkitekt | MST |
|  | Thorbjørn Konstantinovitz, Arkitekt | ATP |
|  | Rune Reimann Petersen, Arkitekt  | KL |
| **Sekretariat for 8.1:** | Adam Arnth, Arkitekt | Digitaliseringsstyrelsen - CTD |
|  | Asbjørn Flyger Lauwersen, Facilitator | Digitaliseringsstyrelsen - CTD |
| **Projektdeltagere:** | Anna Louise Madsen, Projektleder  | Digitaliseringsstyrelsen |
|  | Martin Håkansson, Arkitekt | Erhvervsstyrelsen |
|  | Martin Høyer, Projektleder | Erhvervsstyrelsen |
|  | Kurt Hansen, Arkitekt | Strand og Donslund |

# Projektresume

Projekterne for orkestreringskomponenterne udspringer begge af initiativ 1.3 Sags- og ydelsesoverblik i FODS 2016-2020. I regi af dette initiativ er gennemført en række analyser af borgeres og virksomheders ønsker til et overblik over sager, ydelser og for virksomheder frister, samt af arkitekturen. orkestreringskomponenten der skal levere data til Borger.dk er aftalt videreført i digitaliseringspagten, hvor det indgår i initiativet Mit overblik som det projekt, der realiserer arkitekturen for Mit overblik ved etablering af orkestreringskomponenten.

På borgerområdet skal orkestreringskomponenten som udgangspunkt alene anvendes til standardiserbare data, men den på virksomhedsområdet anvendes til alle overbliksdata, dog med en forventning om, at overblik primært består af standardiserbare data.

Standardiseringspotentialet identificeres ved, at det pågældende dataobjekt (fx sager) besidder mindst en af følgende egenskaber:

* Dataobjektet findes i og leveres fra flere datakilder
* Data, der findes i flere datakilder på tværs af myndigheder, er egnet til orkestrering, da der her er behov for, at data følger samme standarder og leveres samlet for at sikre en ensartet og samlet præsentation af data ud mod brugeren. Eksempler på dette er sager og ydelser.
* Dataobjektet skal vises i flere forskellige overblik

Data kan være egnet til orkestrering, selvom de kun findes et sted, såfremt flere applikationer ønsker at udstille disse data for borgere. Der er endnu ikke identificeret eksempler på dette.

På virksomhedsområdet

Overblikket på borger.dk

Rollen for komponenten der skal orkestrere borgerdata er at indhente data fra underliggende datakilder på en standardiseret måde og videreformidle dem til applikationer (Mit overblik på borger.dk, men potentielt også andre overblik), der er ansvarlige for at vise data til brugeren.

Etableres Mit overblik uden en orkestreringskomponent, skal borger.dk implementere den funktionalitet, som orkestreringskomponenten omfatter. Dette giver ikke mulighed for at vise data i andre overbliksløsninger. Ved at bygge en orkestreringskomponenten som en fælles infrastrukturløsning sikres det, at sammenstillede data kan anvendes til andre formål/visninger.

Overblikket på virk.dk

Som del af initiativ 1.3 under den fællesoffentlige digitaliseringsstrategi skal der etableres et Virksomhedsoverblik, som testes i en pilot ultimo 2019.

Virksomhedsoverblikket skal give virksomheder et samlet overblik på tværs af myndigheder over fx aktuelle tilladelser, verserende ansøgninger, opgaver de skal løse ift. myndighederne etc.

På virksomhedsområdet bygges løsningen direkte ind i VIRK, mens den på borgerområdet bygges løst koblet. Som en anden væsentlig forskel opbevarer man på virksomhedsområdet data i orkestreringskomponenten, mens man på borgerområdet ikke opbevarer data i selve komponenten.

# Anbefalinger

Reviewet af *Orkestreringskomponenterne for Borger.dk og Virk.dk* har identificeret en række anbefalinger, der fremstår i to kategorier:

1. Anbefalinger til det nuværende projekt: Herunder fremstår anbefalinger til projektet i dets nuværende og kommende faser, som det er præsenteret for reviewboardet.
2. Tværgående anbefalinger: Disse anbefalinger identificeres af reviewboardet som centrale og relevante for projektets fremtidige succes, men samtidig af en sådan karakter, at disse udfordringer ikke kan løses af projektet isoleret set.

For så vidt angår anbefalinger til de nuværende projekter anmodes projekterne om at imødekomme disse ud fra følg-eller-forklar princippet i deres bemærkninger til reviewrapporten samlet i en handlingsplan.

For tværgående anbefalinger, udarbejder sekretariatet for initiativ 8.1 beslutningsoplæg, som ligeledes indgår ligeledes i styregruppen for data og arkitekturs behandling af reviewet.

## Anbefalinger til de nuværende projekter

 **1. Det anbefales, at projekterne orienterer sig i relevante FDA produkter, med henblik på at anvende fællesoffentlige begreber og modeller.**

Anbefalingen er motiveret af arkitekturreglerne *AR 1.3 – Anvend fælles ramme for beskrivelse af arkitekturen* og *AR 2.1 - Anvend og udbyg den fællesoffentlige arkitektur.*

Reviewboardet vurderer, at det ville være gavnligt, både for projekterne og for deres samarbejdspartnere at anvende fælles begreber fra de mest relevante produkter fra den fællesoffentlige digitale arkitektur. Herunder referencearkitekturene for deling af data og dokumenter, -brugerstyring, -selvbetjening og den kommende referencearkitektur for digitale overblik. Ud over referencearkitekturene kan projektet med fordel orientere sig i retningslinjer for webservices v0.9, der ligger i et udkast til afprøvning.

**2. Det anbefales, at projekterne beskriver en governance der kan håndtere dels flere aftagere af overbliksdata fra orkestreringskomponenterne end borger.dk og virk.dk og dels én eller flere kilder til samme datatype. Den beskrevne governance bør yderligere kunne håndtere fælles begrebs- og datamodeller.**

Anbefalingen er motiveret af arkitekturreglerne *AR 2.4 – Byg med udgangspunkt i brugeren og forberedt til forandring*, *AR 5.2 - Optimér tværgående processer efter fælles mål* og *AR 6.4 – Udstil oplysninger om datakilder, begreber og datamodeller*

Reviewboardet vurderer, at projekterne med fordel kan beskrive forskellige anvendelsescenarier for orkestereringskomponenterne, samt den governance, det vil kræve at håndtere de forskellige scenarier. Eksempelvis er der forskel på om MIT overblik/VIRK er de eneste brugere af orkestreringskomponenterne, eller om der er flere overbliksløsninger som anvender og sætter krav til hvilke data der kan tilgås via orkestreringskomponenten. Det samme gøre sig gældende på dataleverandørsiden, hvor der vil være behov for en tydelig governance omkring levering af data til orkestreringskomponenterne. Eksempelvis i tilfælde hvor der er flere leverandører af samme type data.

**3. Det anbefales, at sikkerheden i løsningerne adresseres tidligt i projektet og beskrives tydeligt.**

Anbefalingen er motiveret af arkitekturreglerne *AR 4.1 – Opfyld krav til informationssikkerhed og privatlivsbeskyttelse* og *AR 4.2 – Anvend fælles arkitektur for informationssikkerhed.*

Reviewboardet vurderer, at der er behov for at sikkerhed beskrives tydeligt og snart. Orkestreringskomponenterne kommer til at håndtere følsom data, og en god beskrivelse af de relevante sikkerhedsudfordringer og foreslåede løsninger er vigtigt. Dette kan eksempelvis gøres ved at udarbejde en sikkerhedsmodel.

**4. Det anbefales, at data der er opbevaret i en orkestreringskomponenterne holdes krypteret, indtil en slutbruger retmæssigt efterspørger den.**

Anbefalingen er motiveret af arkitekturreglerne *AR 4.1 – Opfyld krav til informationssikkerhed og privatlivsbeskyttelse.*

I det omfang orkestreringskomponenten designes til at opbevare personhenførbare data, bør det krypteres på en sådan måde at de kun kan tilgås når en slutbruger retmæssigt anmoder om data. Hvis en teknologisk løsning ikke er praktisk forsvarlig, kan en alternativ organisatorisk løsning med samme formål eventuelt udforskes.

**5. Det anbefales, at projekterne tidligt får afdækket forudsætningerne for levering af data og får etableret tydelige og koordinerede krav til leverandører af data.**

Anbefalingen er motiveret af arkitekturreglerne *AR 7.1 – Design og udstil snitflader efter fælles integrationsmønstre og tekniske standarder.*

For at understøtte en nem implementering og et let samarbejde med dataleverandørerne vurdere reviewboardet at det vil være gavnligt at sætte tydelige og ensartede krav til dataleverandørerne, så de kan forberede sig på at indgå i integrationslaget. Projekterne bør undervejs overveje hvordan de bedst og koordineret kan understøtte dataleverandører med at håndtere integration og staging, så orkestreringskomponenterne, så vidt muligt, blive værdiskabende for dataleverandører så vel som brugere.

## Tværgående Anbefalinger

**6. Det anbefales, at der ved fremtidig etableringen af flere orkestreringskomponenter end de allerede planlagte, etableres en governancestruktur med ansvar for ensartede snitflader, fælles begrebs- og datamodeller, fælles sikkerhedsmodeller og ensartede krav til dataleverandører.**

Hvis der etableres flere orkestreringskomponenter bør de være koordinerede i deres snitflader til udstilling af overblik, i deres krav til dataleverandørerne og i deres datamodeller som berevet i referencearkitektur for digitalt overblik. Den opgave kræver en governance med et tydeligt mandat, for at kunne fungere effektivt. Governance omkring fælles begrebs- og datamodeller bør beskrives yderligere, blandt andet med henblik på at kunne besvare centrale spørgsmål som: Hvilke skal anvendes? Hvor er de forankret? Og hvordan vedligeholdes de?